Akken i yettuɣal ɣer yizri mi ara d-iḥekku, i d-yettawi ula ɣef wayen i d-iḍerrun lweqt-nni i d-yettales. Wagi i d-yeffɣen tura ur d-yeqḍa ara. Ur t-ṭṭifen ara, daymi akka yeffeɣ s tazla(sb19). Utudert d teqcict-nni tura deg sin kan di tesga, tinna tebda tettaru kra deg tkarnit, askil askil ur tḥar ara(sb21). Tura ḍallen cwiṭ ad awḍen imi n temdint, ilmeẓyen simal simal ttegten armi cwiṭ ad neṭṭden wa ɣer wa(sb53). Ddeqs i ddan akken ur ufan lqahwa anida ara kecmen, tura tiḥuna drus i mazal ldint. Mi ara d-teɣli tedyant akka am wass-a teǧǧar ttagaden ttaran tiggura n tḥuna ma ulac ad d-yeḍru kra din ad yerreẓ(sb54).